REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj : 06-2/38-17

02. mart 2017. godine

B e o g r a d

ZAPISNIK

OSME SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO,

ODRŽANE 01. MARTA 2017. GODINE

Sednica je počela u 9,00 časova.

Sednicom je predsedavao Muamer Zukorlić, predsednik Odbora.

Sednici su prisustvovali članovi Odbora: prof. dr Ratko Jankov, Nataša St. Jovanović, prof. dr Žarko Korać, Miletić Mihajlović, prof. dr Žarko Obradović, Olena Papuga, prof. dr. Ljubiša Stojmirović, prof. dr Marko Atlagić i Fatmira Hasani .

Sednici je prisustvovao Predrag Jelenković (Milena Bićanin), zamenik člana Odbora.

Sednici nisu prisustvovali članovi Odbora:, Dubravko Bojić, Aleksandra Jerkov, Đorđe Kosanić, Bogdan Obradović, dr Vladimir Orlić i Marko Parezanović, niti njihovi zamenici.

Sednici su prisustvovali predstavnici Ministarstva prosvete, nauke i tehnološkog razvoja: Mladen Šarčević, ministar i prof. dr Vesna Mandić, pomoćnik ministra za razvoj i visoko obrazovanje.

Na predlog predsednika Odbora, usvojen je sledeći:

D n e v n i r e d

1. **Razmatranje Predloga zakona o potvrđivanju Sporazuma o učešću u Srednjoevropskom programu univerzitetske razmene („CEEPUS III”);**
2. **Razmatranje Predloga zakona o potvrđivanju Sporazuma između Vlade Republike Srbije i ostalih članica Inicijative za reformu obrazovanja u Jugoistočnoj Evropi o sedištu Inicijative za reformu obrazovanja u Jugoistočnoj Evropi.**

Pre prelaska na razmatranje utvrđenog dnevnog reda usvojen je, bez primedaba, Zapisnik sedme sednice Odbora, održane 29. decembra 2016. godine.

Prva tačka dnevnog reda: **Razmatranje Predloga zakona o potvrđivanju Sporazuma o učešću u Srednjoevropskom programu univerzitetske razmene („CEEPUS III”).**

Muamer Zukorlić, predsednik Odbora, je u uvodnoj reči upoznao članove Odbora sa Predlogom zakona o potvrđivanju Sporazuma o učešću u Srednjoevropskom programu univerzitetske razmene („CEEPUS III”).

Povodom ove tačke dnevnog reda nije bilo diskusije.

Odbor je, jednoglasno (9 glasova – ZA), **odlučio** da predloži Narodnoj skupštini da prihvati Predlog zakona o potvrđivanju Sporazuma o učešću u Srednjoevropskom programu univerzitetske razmene („CEEPUS III”), koji je podnela Vlada Republike Srbije.

Za izvestioca Odbora na sednici Narodne skupštine određen je Muamer Zukorlić, predsednk Odbora.

Druga tačka dnevnog reda: **Razmatranje Predloga zakona o potvrđivanju Sporazuma između Vlade Republike Srbije i ostalih članica Inicijative za reformu obrazovanja u Jugoistočnoj Evropi o sedištu Inicijative za reformu obrazovanja u Jugoistočnoj Evropi.**

Muamer Zukorlić, predsednik Odbora, je u uvodnoj reči upoznao članove Odbora sa Predlogom zakona o potvrđivanju Sporazuma između Vlade Republike Srbije i ostalih članica Inicijative za reformu obrazovanja u Jugoistočnoj Evropi o sedištu Inicijative za reformu obrazovanja u Jugoistočnoj Evropi.

Povodom ove tačke dnevnog reda, prof. dr Ratko Jankov je upitao, zašto je proteklo nekoliko godina od zaključenja Sporazuma, pa do njegovog ulaska u skupštinsku proceduru, koji je inače potpisao prof. dr Žarko Obradović, tada u svojstvu ministra, a sada član Odbora.

Nakon objašnjenja, koje je dala prof. dr Vesna Mandić, pomoćnik ministra za razvoj i visoko obrazovanje, Odbor je, jednoglasno (10 glasova – ZA), **odlučio** da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i ostalih članica Inicijative za reformu obrazovanja u Jugoistočnoj Evropi o sedištu Inicijative za reformu obrazovanja u Jugoistočnoj Evropi.

\*\*\*

Na kraju sednice, sekretar Odbora je upoznao članove sa tokom postupka u vezi izbora druge polovine članova Nacionalnog prosvetnog saveta, kojima šestogodišnji mandat ističe 25. maja 2017. godine.

Za izvestioca Odbora na sednici Narodne skupštine određen je Muamer Zukorlić, predsednk Odbora.

Sednica je završena u 9,20 časova.

SEKRETAR PREDSEDNIK

Dragomir Petković Muamer Zukorlić